CELEX: 32018R0148
Language: bg
Date: 2017-09-27 00:00:00
Title: Делегиран регламент (ЕС) 2018/148 на Комисията от 27 септември 2017 година за изменение на приложения II, III и IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции

31.1.2018   
            
            
               BG
            
            
               Официален вестник на Европейския съюз
            
            
               L 26/8
            
         ДЕЛЕГИРАН РЕГЛАМЕНТ (ЕС) 2018/148 НА КОМИСИЯТА
   от 27 септември 2017 година
   за изменение на приложения II, III и IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 5, параграф 3, член 10, параграф 5 и член 17, параграф 2 от него,
   като има предвид, че:
   
               (1)
            
            
               В член 4 от Регламент (ЕС) № 978/2012 се установяват критериите за предоставяне на тарифни преференции по общия режим на Общата схема от преференции („ОСП“).
            
         
               (2)
            
            
               В член 4, параграф 1, букви а) и б) от Регламент (ЕС) № 978/2012 се предвижда съответно, че държава, която е била класифицирана от Световната банка през три последователни години като държава с висок доход или държава с по-висок среден доход, или държава, която се ползва по същество за целия търговски обмен от преференциален режим за достъп до пазара, с който се предвиждат същите тарифни преференции като по ОСП или по-добри, не може да се ползва от преференции по ОСП.
            
         
               (3)
            
            
               Списъкът на държавите — бенефициери по предвидения в член 1, параграф 2, буква а) от Регламент (ЕС) № 978/2012 общ режим на ОСП, се съдържа в приложение II към посочения регламент. В член 5, параграф 2 от Регламент (ЕС) № 978/2012 се предвижда, че приложение II трябва да бъде подлагано на преглед всяка година до 1 януари. При прегледа следва да се вземат предвид промените в икономическите или търговските условия и в условията за развитие в държавите бенефициери във връзка с критериите, посочени в член 4.
            
         
               (4)
            
            
               Съгласно член 5, параграф 2 от Регламент (ЕС) № 978/2012 на конкретната държава — бенефициер по ОСП, и на икономическите оператори трябва да се даде достатъчно време за организирано приспособяване към преразгледания статут на държавата по ОСП. Поради това режимът по ОСП трябва да продължи да се прилага в продължение на една година след датата на влизане в сила на евентуалната промяна в статута на държавата, предмет на разпоредбата на член 4, параграф 1, буква а), и в продължение на две години, считано от началната дата на прилагане на преференциалния режим за достъп до пазара, предмет на разпоредбата на член 4, параграф 1, буква б).
            
         
               (5)
            
            
               Парагвай бе класифициран от Световната банка като държава с по-висок среден доход през 2015, 2016 и 2017 г. Поради това Парагвай вече не отговаря на условията за ползване със статут на държава — бенефициер по ОСП, в съответствие с член 4, параграф 1, буква а) от Регламент (ЕС) № 978/2012 и следва да бъде заличен от списъка на държавите — бенефициери по ОСП, в приложение II към посочения регламент, като заличаването му следва да породи действие от 1 януари 2019 г.
            
         
               (6)
            
            
               Режими за преференциален достъп до пазара започнаха да се прилагат по отношение на Кот д'Ивоар — на 3 септември 2016 г., Свазиленд — на 10 октомври 2016 г., и Гана — на 15 декември 2016 г. Поради това в съответствие с член 4, параграф 1, буква б) Кот д'Ивоар, Свазиленд и Гана също следва да бъдат заличени от приложение II към Регламент (ЕС) № 978/2012, като заличаването им следва да породи действие от 1 януари 2019 г.
            
         
               (7)
            
            
               В член 9, параграф 1 от Регламент (ЕС) № 978/2012 се установяват конкретните критерии, на които трябва да отговарят държавите — бенефициери по ОСП, за да им бъдат предоставени тарифни преференции в рамките на специалния насърчителен режим за устойчиво развитие и добро управление (ОСП+). Списъкът на държавите — бенефициери по ОСП+, се съдържа в приложение III към Регламент (ЕС) № 978/2012.
            
         
               (8)
            
            
               Тъй като престава да бъде държава бенефициер по ОСП, считано от 1 януари 2019 г., Парагвай престава да бъде държава бенефициер и по ОСП+ по силата на член 9, параграф 1 от Регламент (ЕС) № 978/2012. Поради това Парагвай следва да бъде заличен и от приложение III към посочения регламент, като заличаването му следва да породи действие от 1 януари 2019 г.
            
         
               (9)
            
            
               В член 17, параграф 1 от Регламент (ЕС) № 978/2012 се предвижда, че държава, която е определена от Организацията на обединените нации (ООН) за най-слабо развита държава, следва да се ползва от тарифните преференции, предвидени по специалния режим за най-слабо развитите държави (инициативата „Всичко освен оръжие“ (ВОО). Списъкът на държавите — бенефициери по инициативата ВОО, се съдържа в приложение IV към посочения регламент.
            
         
               (10)
            
            
               На 4 юни 2017 г. ООН изключи Екваториална Гвинея от категорията на най-слабо развитите държави. Съответно Екваториална Гвинея вече не отговаря на условията за ползване със статут на бенефициер по инициативата ВОО съгласно член 17, параграф 1 от Регламент (ЕС) № 978/2012 и следва да бъде заличена от приложение IV към посочения регламент. В съответствие с член 17, параграф 2 от Регламент (ЕС) № 978/2012 заличаването на Екваториална Гвинея от списъка на държавите — бенефициери по инициативата ВОО, следва да породи действие след тригодишен преходен период, считано от датата на влизане в сила на настоящия регламент, т.е. от 1 януари 2021 г.
            
         
               (11)
            
            
               Освен това Екваториална Гвинея бе класифицирана от Световната банка като държава с висок доход през 2015 г. и като държава с по-висок среден доход през 2016 и 2017 г. Поради това Екваториална Гвинея вече не отговаря на условията за ползване със статут на държава — бенефициер по ОСП, в съответствие с член 4, параграф 1, буква а) от Регламент (ЕС) № 978/2012 и следва да бъде заличена и от списъка на държавите — бенефициери по ОСП, в приложение II към посочения регламент, като заличаването ѝ следва да породи действие от 1 януари 2021 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент (ЕС) № 978/2012
   Регламент (ЕС) № 978/2012 се изменя, както следва:
   
               1)
            
            
               В приложение II от колони А и Б се заличават следните азбучни кодове и обозначените с тях държави:
               
                           CI
                        
                        
                           Кот д'Ивоар
                        
                     
                           GH
                        
                        
                           Гана
                        
                     
                           PY
                        
                        
                           Парагвай
                        
                     
                           SZ
                        
                        
                           Свазиленд
                        
                     
         
               2)
            
            
               В приложение III от колони А и Б се заличават следният азбучен код и обозначената с него държава:
               
                           PY
                        
                        
                           Парагвай
                        
                     
         
               3)
            
            
               В приложения II и IV от колони А и Б се заличават следният азбучен код и обозначената с него държава:
               
                           GQ
                        
                        
                           Екваториална Гвинея
                        
                     
         Член 2
   Влизане в сила и прилагане
   Настоящият регламент влиза в сила на 1 януари 2018 г.
   Член 1, точки 1 и 2 се прилага от 1 януари 2019 г.
   Член 1, точка 3 се прилага от 1 януари 2021 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 септември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 303, 31.10.2012 г., стр. 1.